**Contract nr. .... / 2025**

DE ÎNMAGAZINARE SUBTERANĂ A GAZELOR NATURALE

**Valabil pentru ciclul complet de înmagazinare 2025 - 2026**

**I. Părţile contractante:**

Societatea **Depomureş S.A.** cu sediul în Târgu-Mureş, str. Tamás Ernö nr. 1, judeţul Mureş, cod poştal 540307, telefon (004) 0265 217 055, fax (004) 0265 260 145, e-mail [office@depomures.ro](mailto:office@depomures.ro), înregistrată la Registrul Comerţului sub nr. J26/585/2002, cod de înregistrare fiscală RO 14774109, având contul bancar ...................................., deschis la ........................, reprezentată legal prin *dl. Dorini-Giovanni DORIANI, Director General*, în calitate de *prestator* al serviciilor de înmagazinare subterană a gazelor naturale, titular al licenţei de înmagazinare subterană a gazelor naturale, denumită în cele ce urmează **PRESTATOR**, *operator DÎSGN*, pe de o parte, şi

Societatea **.................................**  cu sediul în localitatea ..........., județ / sector ......, str. ............, nr ............... cod poștal .............., telefon ..............., fax ...................., email..............., înregistrată la Registrul Comerţului sub nr. ........................., cod unic de înregistrare .................., având codul IBAN nr. ........................................ deschis la .............., reprezentată legal prin *.................,* în calitate de *beneficiar* al serviciilor de înmagazinare subterană, titular al licenței de furnizare a gazelor naturale nr. .........................., denumită în cele ce urmează **BENEFICIAR**, pe de altă parte,

au convenit încheierea prezentului contract.

**II. Terminologie şi abrevieri**

Art. 1. (1) Termenii utilizaţi în prezentul contract sunt prevăzuţi în anexa nr.1 şi în Codul tehnic al sectorului gazelor naturale, aprobat prin decizie a preşedintelui ANRE.

(2) Lista cuprinzând abrevierile este prevăzută în anexa nr. 2.

**III. Obiectul contractului**

Art. 2. (1) Obiectul prezentului contract îl constituie prestarea serviciilor de înmagazinare subterană a gazelor naturale, desemnând ansamblul de activităţi şi operaţiuni desfăşurate de Prestator pentru sau în legatură cu rezervarea capacităţii de depozitare în depozitul subteran Târgu - Mureş şi pentru injecţia, depozitarea în şi extracţia din aceste capacităţi a unei cantităţi de **.................................... MWh gaze naturale.**

(2) Rezervarea capacităţii de înmagazinare subterană a gazelor naturale se realizează de către Prestator, la solicitarea Beneficiarului, în baza alocării capacităţilor pe depozitul Târgu - Mureș, conform legislaţiei în vigoare.

Capacitatea rezervată este corespunzătoare ciclului complet de înmagazinare subterană a gazelor naturale și este prevăzută în anexa nr. 3, ea putând fi modificată în timpul ciclului de înmagazinare în condiţiile prevăzute de art. 34 din prezentul contract sau pe baza acordului ambelor părţi.

(3) Cantitatea de gaze naturale se înmagazinează în depozitul de înmagazinare subterană Târgu -Mureş, în conformitate cu programul stabilit, de către părţile contractante, conform anexei nr. 4.

**IV. Durata contractului**

Art. 3. Prezentul contract se încheie pentru perioada **01 aprilie 2025** – **31 martie 2026,** convenită de către părţi, **neputând depăşi durata ciclului complet de înmagazinare;**

Art. 4. Părţile convin ca, în condiţii excepţionale, cantitatea de gaze naturale rămasă în depozitul Târgu - Mureş la finele ciclului complet de înmagazinare 2025 - 2026, va face obiectul unui nou contract de înmagazinare.

**V. Predarea / preluarea comercială a gazelor naturale; măsurarea gazelor naturale**

Art. 5. (1) Cantităţile de gaze naturale orare/zilnice/lunare, injectate conform programului prevăzut în anexa nr. 5, sunt asigurate de către Beneficiar. Programul poate fi modificat prin acordul Părților, și va fi consemnat într-un Act adițional.

(2) Cantităţile de gaze naturale aflate în depozitul de înmagazinare subterană Târgu - Mureş se extrag conform programului prevăzut în anexa nr. 6.

(3) a) Programul de extracţie a cantităţilor de gaze naturale aflate în depozitul de înmagazinare subterană Târgu - Mureş, prevăzut în anexa nr. 6, poate fi modificat înaintea începerii ciclului de extracție, cu acordul Părților.

b) De asemenea, programul lunar de extracție stabilit conform celor indicate la lit. a) de mai sus, poate fi ajustat înainte de începerea sau în cursul fiecărei luni de extracţie. Modificarea se va face ținând cont de parametrii de funcţionare ai depozitului Târgu - Mureş şi ai SNT, fără a fi afectate programele de extracție ale celorlalți Beneficiari ai Prestatorului.

Art. 6. (1) Măsurarea cantităţilor de gaze naturale destinate injecţiei şi extracţiei în / din depozitul Târgu - Mureş se face continuu pe perioada înmagazinării, în punctele de predare / preluare comercială, cu respectarea reglementărilor legale în vigoare.

(2) Măsurarea se realizează prin intermediul contoarelor/sistemelor şi echipamentelor de măsurare care îndeplinesc condiţiile prevăzute de reglementările metrologice şi standardele în vigoare.

(3) Cantităţile de gaze naturale destinate injecţiei sunt măsurate la interfaţa SNT cu DÎSGN, iar cele extrase, la interfaţa DÎSGN cu SNT şi vor fi consemnate lunar în procesele - verbale încheiate de operatorul sistemului de transport cu operatorul depozitului de înmagazinare Târgu - Mureş, precum şi în procesele verbale lunare încheiate de operatorul depozitului de înmagazinare Târgu - Mureş cu Beneficiarul; determinarea cantităţilor de gaze naturale în punctele de predare/preluare comercială se realizează zilnic, atât în unităţi volumetrice, cat şi în unităţi de energie, conform prevederilor legale în vigoare.

(4) Procesele verbale încheiate vor evidenţia cantităţile de gaze naturale atât în unităţi volumetrice, cat şi in unităţi de energie şi vor sta la baza facturării de către Prestator a contravalorii prestării serviciului de injecţie/extracţie.

Art. 7. Măsurarea şi determinarea cantităţilor de gaze naturale, atât în unităţi volumetrice, cât şi în unităţi de energie, pot fi contestate de către părţi, caz în care se va proceda conform prevederilor legale în vigoare.

Art. 8. (1) Gazele naturale livrate în ciclul de extracţie vor avea o compoziţie diferită de aceea a gazelor naturale livrate pentru ciclul de injecţie, ca urmare a faptului că gazele naturale livrate pentru injecţie în depozitul Târgu - Mureș de înmagazinare subterană se amestecă cu gazele din sistemul de conducte şi cu cele rămase în depozit din ciclul anterior.

(2) Calitatea gazelor naturale livrate de Beneficiar / Prestator în baza prezentului contract trebuie să fie conformă cu standardele în vigoare, fiind atestată pe baza buletinelor de analiză a probelor prelevate la punctele de predare / preluare comerciala, la începutul ciclului de injecţie, respectiv extracţie, întocmite lunar sau ori de câte ori se solicită motivat de către Beneficiar, cu respectarea prevederilor legale in vigoare.

**VI. Tarifele pentru serviciile de înmagazinare subterană; modalităţi şi condiţii de plată**

Art. 9. Beneficiarul va plăti Prestatorului contravaloarea serviciilor de înmagazinare subterană a gazelor naturale, calculată în baza tarifelor pentru serviciile de înmagazinare subterană, prevăzute în anexa nr. 7, stabilite pentru depozitul Târgu -Mureș de înmagazinare subterană, în conformitate cu legislaţia în vigoare. Părţile convin ca orice actualizare a tarifelor pentru prestarea serviciilor de înmagazinare subterană a gazelor naturale, pentru ciclul complet de înmagazinare 2025 - 2026, să se facă prin încheierea unui Act adiţional.

Art. 10. (1) Facturarea lunară a contravalorii serviciilor de înmagazinare subterană a gazelor naturale se face conform metodologiei de calcul a Prestatorului, iar modalitatea şi instrumentele legale de plată, precum şi desemnarea băncilor agreate pentru derularea operaţiunilor bancare, sunt stabilite de către părţi, cu respectarea legislaţiei în vigoare.

(2) Plata contravalorii serviciilor de înmagazinare subterană a gazelor naturale se face lunar în termen de 15 zile calendaristice de la data emiterii facturii de către prestator. În cazul în care data scadenţei este zi nelucrătoare termenul se socoteşte împlinit în următoarea zi lucrătoare.

(3) În situaţia în care se efectuează în mod iterativ injecţia şi extracţia subterană a unor cantităţi de gaze naturale în marja de capacitate rezervată de înmagazinare subterană şi în interiorul intervalului de timp din cadrul perioadei de valabilitate a prezentului contract, tariful de rezervare se facturează o singură dată pentru capacitatea contractată. Tarifele de injecţie şi extracţie se facturează lunar, ori de câte ori sunt realizate serviciile de injecţie / extracţie gaze naturale în / din depozitul de de înmagazinare subterană Târgu - Mureş. Tariful de rezervare de capacitate de înmagazinare se face lunar, proporțional cu numărul de zile contractuale din luna respectivă raportat la numărul total de zile calendaristice din perioada contractuală.

(4) Părțile convin ca la sfârșitul ciclului de injecție, să se facă regularizarea / revizuirea obligațiilor / drepturilor de plată / încasare aferente rezervării de capacitate în funcție de cantitatea totală de gaze naturale efectiv injectată de către Beneficiar, ce se aplică pentru următoarele situații:

a) Depozitul este inoperabil din punct de vedere tehnic;

b) Injecția nu este efectuată în linie cu programele de injecție prevăzute în anexele contractului, respectiv a programelor modificate cu acordul Părților, din motive tehnice ce țin de operabilitatea depozitului. Prestatorul va respecta cu bună credință acest mod de lucru și va anunța situațiile anticipate ce pot conduce la o restricționare tehnică a depozitului;

c) Regularizarea nu se aplică în următoarele situaţii: Beneficiarul nu asigură gazele naturale necesare pentru injecția gazelor, în linie cu programele de injecție prevăzute în anexele contractului şi a programelor modificate cu acordul Părților, respectiv în situaţiile în care se efectuează în mod iterativ servicii de injecţie / extracţie gaze naturale în marja de capacitate rezervată de înmagazinare subterană. În acest sens, se consideră că nominalizările de injecție transmise de Beneficiar reprezintă o confirmare a surselor de gaze naturale necesare pentru injecția gazelor. Beneficiarul va respecta cu bună credință acest mod de lucru și va anunța în timp util, situațiile în care sursele de gaze nu pot fi asigurate, de manieră a permite Prestatorului să identifice alte modalități de acoperire a deficitului la injecție.

**VII. Drepturile şi obligaţiile Prestatorului**

Art. 11. - **Prestatorul are următoarele drepturi:**

a) să încaseze contravaloarea serviciilor de înmagazinare subterană a gazelor naturale;

b) să limiteze și / sau să întrerupă ciclul de injecţie/extracţie a gazelor naturale în/din depozitul de înmagazinare subterană Târgu - Mureş, în cazul neîndeplinirii la termenele stipulate prin contract a obligaţiilor de plata, în condiţiile stabilite prin prezentul contract şi cu respectarea reglementarilor legale în vigoare.

c) să întrerupă total sau parţial injecţia / extracţia gazelor naturale, cu respectarea reglementărilor legale în vigoare, în scopul efectuării reviziilor şi reparaţiilor sau pentru remedierea avariilor apărute la instalaţiile de comprimare / uscare / instalaţiilor tehnologice de suprafaţă, reluarea acesteia urmând a se face în cel mai scurt timp posibil de la data înlăturării cauzelor întreruperii; injecţia/extracţia cantităţilor de gaze naturale neinjectate / neextrase în perioada de întrerupere a prestării serviciilor de înmagazinare se va efectua în cadrul perioadei contractate potrivit prezentului contract, cu modificarea corespunzătoare a programului de înmagazinare/extractie;

d) să iniţieze modificarea şi / sau completarea prezentului contract, în cazul modificării circumstanţelor care au stat la baza încheierii acestuia;

e) să modifice programul de injecţie, în cazul neasigurării de către Beneficiar a cantităţilor de gaze naturale în condiţiile prevăzute în anexa nr. 5 în punctul de predare / preluare comerciala de la interfaţa SNT cu DÎSGN, cu condiţia neafectării programului de injecţie al celorlalţi Beneficiari, ţinând cont de parametrii de funcţionare ai depozitului Târgu - Mureş şi ai SNT.

Art. 12. **Prestatorul are următoarele obligaţii:**

a) să factureze Beneficiarului contravaloarea serviciilor de înmagazinare subterană a gazelor naturale, conform legislaţiei în vigoare;

b) să menţină la dispoziţia Beneficiarului capacitatea contractată conform prezentului contract;

c) să preia de la Beneficiar, în scopul înmagazinării, din punctul de predare / preluare comercială de la interfaţa SNT cu DÎSGN, cantităţile de gaze naturale prevăzute în programul de înmagazinare a gazelor naturale, cu respectarea reglementărilor legale în vigoare.

d) să livreze Beneficiarului cantităţile de gaze naturale extrase, conform programului stabilit pentru ciclul de extracţie, în condiţiile de calitate convenite prin prezentul contract în punctul de predare/preluare de la interfaţa DÎSGN cu SNT, cu respectarea reglementărilor legale în vigoare;

e) să anunţe imediat Beneficiarul şi transportatorul, cu respectarea reglementărilor legale în vigoare, despre întreruperile intervenite în desfăşurarea ciclului de injecţie / extracţie a gazelor naturale, pentru remedierea avariilor apărute în propriile instalaţii;

f) să anunţe imediat, telefonic, Beneficiarul şi transportatorul despre întreruperile accidentale în desfăşurarea ciclului de injecţie / extracţie a gazelor naturale şi să-i notifice in termen de maxim 12 ore de la producerea evenimentului;

g) să reia programul de injecţie / extracţie a gazelor naturale în / din depozitul Târgu - Mureș de înmagazinare subterană, cu respectarea reglementărilor legale în vigoare, în cel mai scurt timp posibil după ce Beneficiarul face dovada efectuării plăților; injecţia / extracţia cantităţilor de gaze naturale neinjectate / neextrase în perioada de întrerupere a prestării serviciilor de înmagazinare pentru neplata acestora, se poate efectua numai în funcţie de parametrii tehnologici ai depozitului Târgu -Mureș de înmagazinare subterană şi ai SNT, programul de înmagazinare subterană a gazelor naturale modificându-se corespunzător;

h) să permită, în prezenţa reprezentantului său, accesul împuterniciţilor Beneficiarului / transportatorului la echipamentele de măsurare, cu respectarea prevederilor legale în vigoare;

i) să asigure condiţiile tehnice necesare pentru înmagazinarea în depozitul subteran a cantităţilor de gaze naturale prevăzute în prezentul contract;

j) să asigure funcţionarea corespunzătoare a sistemelor şi a echipamentelor de măsurare a gazelor naturale în ciclul de injecţie/extracţie, în conformitate cu reglementările metrologice în vigoare;

k) să preia riscul legat de vehicularea gazelor naturale prin conductele aferente DÎSGN, destinate înmagazinării şi cel legat de înmagazinarea acestora în depozitul subteran, în condiţiile în care gazele naturale destinate înmagazinării subterane sunt preluate la presiunile specificate în prezentul contract;

l) să respecte prevederile procedurilor Sistemului de Management al Calităţii în conformitate cu SR EN ISO 9001 : 2015, Sistemului de Management de Mediu în conformitate cu SR EN ISO 14001 : 2015, respectiv Sistemului de Management al Sănătăţii şi Securităţii în Muncă în conformitate cu SR EN ISO 45001 : 2023, privind procesul de înmagazinare, pentru a satisface pe deplin cerinţele Beneficiarului şi pentru a creşte încrederea acestuia în capabilitatea Prestatorului de a respecta prevederile şi cerinţele legale;

m) să respecte întocmai termenele şi condiţiile referitor la procedura de nominalizare / renominalizare / confirmare ce revine operatorilor de înmagazinare aşa cum sunt prevăzute în Codul Rețelei; în acest sens, Prestatorul se obligă să confirme atât Beneficiarului cât şi OTS cantitatea zilnică care face obiectul nominalizării / renominalizării; termenul limită de transmitere a acestei confirmări este prealabil termenului limită, conform Codului Reţelei, în care Beneficiarul trebuie să comunice OTS nominalizarea / renominalizarea; confirmările vor fi transmise Beneficiarului prin poşta electronică, către destinatarii desemnaţi de acesta; în situaţia în care nu este posibil tehnic a se transmite confirmarea prin poşta electronică, aceasta poate fi transmisă Beneficiarului şi prin alte mijloace de comunicare agreate, urmând ca datele să fie transmise prin poşta electronică imediat ce condiţiile tehnice o permit;

n) să respecte prevederile pentru operatorii de înmagazinare aşa cum sunt acestea prevăzute în Codul Reţelei pentru Sistemul Naţional de transport aprobat prin Ordinul ANRE nr. 16 / 2013, cu modificările şi completările ulterioare și pe ale ale Regulamentului de programare și funcționare a depozitelor de înmagazinare subterană a gazelor naturale, aprobat prin [Ordinul ANRE nr. 141/22.12.2021](http://www.depomures.ro/Ordinul_ANRE_141.pdf).

**VIII. Drepturile şi obligaţiile Beneficiarului**

Art. 13. **Beneficiarul are următoarele drepturi:**

a) să solicite şi să primească de la operatorul DÎSGN, în termenul de 2 zile de calendaristice de la expirarea lunii, cu respectarea reglementarilor legale în vigoare, date privind cantităţile de gaze naturale contractate de Beneficiar, injectate / extrase în / din depozitul Târgu -Mureș de înmagazinare subterană;

b) să conteste, în mod justificat, cantităţile de gaze naturale livrate de prestator în punctul de predare/preluare comerciala de la interfaţa DÎSGN cu SNT;

c) să solicite Prestatorului modificarea şi / sau completarea prezentului contract în cazul modificării circumstanţelor care au stat la baza încheierii acestuia.

Art. 14. **Beneficiarul are următoarele obligaţii:**

a) să plătească integral şi la termen contravaloarea facturilor emise de prestatorul serviciilor de înmagazinare subterană a gazelor naturale;

b) să asigure Prestatorului cantităţile de gaze naturale, destinate ciclului de injecţie, conform anexei nr. 5, cu respectarea reglementarilor legale în vigoare, în condiţiile de calitate convenite prin prezentul contract, în punctul de predare / preluare comerciala de la interfaţa SNT cu DÎSGN;

c) să preia cantităţile de gaze naturale rezultate din ciclul de extracţie, conform anexei nr. 6, cu respectarea reglementarilor legale în vigoare, în condiţiile de calitate convenite prin prezentul contract, în punctul de predare/preluare comerciala de la interfaţa DÎSGN cu SNT;

d) să respecte întocmai termenele şi condițiile referitor la procedura de nominalizare / renominalizare aşa cum sunt prevăzute în Codul Rețelei; în acest sens, Beneficiarul se obligă să confirme atât Prestatorului, cât şi OTS cantităţile zilnice care fac obiectul nominalizării / renominalizării; termenul limită de transmitere a acestor confirmări este prealabil termenului limită conform Codului Reţelei în care Prestatorul trebuie să transmită OTS nominalizarea / renominalizarea; confirmările vor fi transmise Prestatorului prin poşta electronică, către destinatarii desemnaţi de acesta; în situaţia în care nu este posibil tehnic a se transmite confirmarea prin poşta electronică, aceasta poate fi transmisă Prestatorului şi prin alte mijloace de comunicare agreate, urmând ca datele să fie transmise prin poşta electronică imediat ce condiţiile tehnice o permit;

e) să respecte prevederile pentru operatorii de înmagazinare aşa cum sunt acestea prevăzute în Codul Reţelei pentru Sistemul Naţional de transport aprobat prin Ordinul ANRE nr. 16 / 2013, cu modificările şi completările ulterioare și pe ale ale Regulamentului de programare și funcționare a depozitelor de înmagazinare subterană a gazelor naturale, aprobat prin [Ordinul ANRE nr. 141/22.12.2021](http://www.depomures.ro/Ordinul_ANRE_141.pdf).

**IX. Garanţii**

Art. 15. (1) Părţile se obligă să execute cu bună credinţă obligaţiile stabilite prin prezentul contract. Cu toate acestea, la data încheierii prezentului contract, cât şi pe parcursul derulării contractului, părţile au posibilitatea să îşi prezinte reciproc unul sau mai multe instrumente de garantare a propriilor obligaţii, convenite de către acestea, astfel:

a) garanţii financiare;

b) garanţii reale, cu excepţia gazelor naturale înmagazinate.

(2) Garanţia prevăzută la alin. (1) este destinată realizării obligaţiilor contractuale ale părţilor, în cazul neîndeplinirii din culpă a acestora.

(3) În cazul executării garanţiei constituite în condiţiile alin. (1), partea în cauză este obligată să reconstituie garanţia depusă, în termen de 30 de zile calendaristice de la executare.

(4) Dacă părţile constituie garanţii reale, contractele de garanţie vor fi perfectate o dată cu semnarea prezentului contract.

**X. Condiţii de desfăşurare a serviciilor de înmagazinare subterană a gazelor naturale**

Art. 16. (1) Programul de injecţie / extracţie a gazelor naturale va fi stabilit la încheierea contractului, în funcţie de perioada necesară pentru reevaluarea stocurilor active, la trecerea de la ciclul de injecţie la ciclul de extracţie şi de programul de revizii şi reparaţii.

(2) Părţile sunt obligate să îşi notifice eventualele modificări ale programului de injecţie / extracţie cu minimum 15 zile calendaristice înainte de începerea lunii de injecţie/extracţie. În acest sens, părţile vor conveni asupra modificărilor, în cel mai scurt timp posibil, în termen de 5 zile calendaristice de la data solicitării.

(3) În cazul în care partea notificată nu înaintează observaţiile în termenul prevăzut la alin. (2), programul de înmagazinare notificat va fi considerat acceptat de către ambele părţi.

Art. 17. Părţile vor notifica DOPGN programul de înmagazinare convenit prin prezentul contract, în termenele prevăzute în Codul rețelei.

Art. 18. Părţile pot conveni în legătură cu admiterea unor variaţii ale cantităţilor zilnice şi lunare de gaze naturale fața de programul stabilit de comun acord, în limita a +/- 15 %, cu posibilitatea unei abateri peste acest nivel, cu acordul prealabil al operatorului de înmagazinare, cu condiția ca acestea să nu afecteze siguranţa în exploatare a depozitului de înmagazinare subterană.

Art. 19. (1) În cazul limitării sau întreruperii livrării de gaze naturale în ciclul injecţie / extracţie din motive independente de voinţa Beneficiarului / Prestatorului, altele decât cazurile de forţă majoră, părţile îşi vor notifica reciproc respectiva situaţie în termen de 3 zile calendaristice de la apariţia evenimentului, reluarea livrării urmând să se facă imediat, cu respectarea reglementarilor legale în vigoare, după eliminarea cauzelor ce au condus la limitarea sau întreruperea acesteia.

(2) Injecţia / extracţia cantităţilor de gaze naturale neinjectate / neextrase în perioada de limitare sau întrerupere a livrării de gaze naturale se va efectua în cadrul perioadei contractate potrivit prezentului contract, programul de înmagazinare subterană a gazelor naturale modificându-se în mod corespunzător.

Art. 20. Părţile sunt obligate să îşi notifice efectuarea lucrărilor de întreţinere şi reparaţiile periodice, care ar putea cauza o întrerupere temporară sau o limitare a injectării sau extracţiei cantităţilor de gaze naturale, cu minimum 3 zile calendaristice înaintea efectuării acestora.

Art. 21. Părţile se obligă să respecte prevederile cadrului de reglementare din domeniul gazelor naturale, incluzând Codul Reţelei pentru sistemul naţional de transport, cu modificările şi completările ulterioare. În situaţia modificării cadrului de reglementare în vigoare, părţile se obligă să modifice de comun acord prevederile prezentului contract.

**XI. Clauza de etică, responsabilitate socială și de mediu**

Art. 22.Beneficiarul confirmă faptul că a citit și este de acord să adere la angajamentele adoptate de Grupul ENGIE în domeniul eticii și responsabiltății sociale și de mediu, așa cum aceste angajamente sunt prezentate în documentele de referință și Planul de Vigilență al Grupului ENGIE. Angajamentele Grupului ENGIE sunt postate pe site-ul http://www.depomures.ro/etica.php.

Art. 23. În acest sens, Părțile declară și garantează că respectă normele de drept internațional și legislația națională aplicabilă Contractului (inclusiv orice modificări aduse acestor acte normative pe parcursul derularii Contractului) și că a respectat aceste norme de drept, pentru o perioadă de 6 ani imediat înainte de executarea Contractului, în ceea ce privește:

1. drepturile omului și libertățile fundamentale individuale, în special, interzicerea (i) utilizării muncii copiilor, precum și orice formă de muncă forțată sau obligatorie; (ii) oricărei forme de discriminare în cadrul companiei sale – sau al grupului de companii, dacă este cazul – sau față de furnizorii și sub-contractorii săi;
2. embargourile, traficul de arme și droguri, terorismul;
3. licențele și certificatele vamale de import - export și comerciale;
4. sănătatea și siguranța personalului și a părților terțe;
5. ocuparea forței de muncă, imigrația, interzicerea muncii nedeclarate;
6. protecția mediului;
7. infracțiuni financiare, în special cele privind corupția și luarea/darea de mită, fraudă, trafic de influență (sau infracțiunea echivalentă așa cum este reglementată de legislația națională aplicabilă Contractului), furt, deturnarea activelor companiei, contrafacere, fals și uz de fals, precum și orice alte infracțiuni similare sau conexe;
8. măsurile de combatere a spălării banilor;
9. legea concurenței.

Art. 24. În ceea ce privește propriile sale operațiuni, fiecare parte se angajează să coopereze activ cu cealaltă parte și să întreprindă acțiunile necesare pentru a permite acesteia din urmă să-și îndeplinească obligațiile legale rezultate din obligația de vigilență. În acest scop, fiecare parte va asista cealaltă parte, în special, în punerea în aplicare a măsurilor stabilite în Planul de Vigilență, astfel cum a fost menționat mai sus (maparea riscurilor, mecanismele de alertă și avertizare etc.) și va raporta de îndată orice încălcare serioasă sau, orice situație care poate constitui o încălcare serioasă a regulilor menționate mai sus, în executarea relației sale contractuale.

Art 25. Oricare parte poate solicita celeilalte părți să facă dovada conformării sale cu cerințele stabilite prin prezenta Clauză, în orice moment pe perioada derulării Contractului, putând audita cealaltă parte, direct sau prin intermediul unei terțe părți, pe cheltuiala sa proprie, cu condiția notificării prealabile a celeilalte părți în acest sens. În situația efectuării unui audit, oricare parte se angajează să acorde accesul angajaților celeilalte părți în sediile și / sau locațiile în care își desfășoară activitatea și să furnizeze toate informațiile și / sau documentele care pot fi solicitate pentru finalizarea cu succes a auditului.

Art. 26. Orice încălcare a prevederilor prezentei Clauze de etică și responsabilitate socială și de mediu de către oricare parte reprezintă o încălcare a prezentului Contract care dă dreptul celeilalte părți să suspende și / sau să rezilieze Contractul, în conformitate cu termenii și condițiile stabilite în Contract.

**XII. Clauza de confidenţialitate**

Art. 27. (1) Părţile sunt obligate ca pe perioada valabilităţii prezentului contract să păstreze

confidenţialitatea datelor, a documentelor şi a informaţiilor obţinute în baza acestuia.

(2) Sunt exceptate de la prevederile alin. (1) următoarele date, documente şi informaţii:

a) cele pentru a căror dezvăluire s-a primit acordul scris al celeilalte părţi contractante;

b) cele care sunt la data dezvăluirii lor de circulaţie publica;

c) cele solicitate de organele abilitate ale statului, în baza unei obligaţii legale de informare.

XIII. Protecția datelor cu caracter personal

Art. 28. (1) Atunci când prelucrează date cu caracter personal în legătură cu prezentul contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul), legislația de punere în aplicare și deciziile pe care autoritatea de supraveghere din România (ANSPDCP) le poate emite din când în când în legătură cu acestea.

1. Fiecare Parte va divulga celeilalte Părți date cu caracter personal privind angajații sau reprezentanții săi responsabili cu executarea prezentului contract. Aceste date vor consta în: datele de identificare, poziție, număr de telefon, adresa de email a angajaților/reprezentanților relevanți, activitatea desfășurată în companie.
2. Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătură cu acest contract. Mai precis, Părțile convin prin prezenta și confirmă că nu o să acționeze ca operatori asociați sau să fie într-o relație de tip operator-persoană împuternicită de operator, fiecare Parte acționând ca un operator de date independent pentru propria prelucrare a datelor în legătură cu prezentul contract, și niciuna dintre Părți nu acceptă vreo răspundere pentru o încălcare de către cealaltă Parte a legislației aplicabile.
3. În cazul în care apar circumstanțe în care oricare dintre Părți acționează ca o persoană împuternicită a celeilalte Părți, sau ca un operator asociat împreună cu cealaltă Parte în legătură cu acest contract, Părțile se obligă să încheie un acord cu caracter obligatoriu în conformitate cu prevederile din articolele 28 și 26 din Regulament, precum și cu alte prevederi legale relevante.

**XIV. Răspunderea contractuală**

Art. 29. (1) În situaţia în care Prestatorul nu îşi îndeplineşte din propria culpă obligaţia de prestare a serviciilor de înmagazinare subterană a gazelor naturale, conform programului convenit prin prezentul contract, precum şi orice alte obligaţii stabilite prin prezentul contract, Beneficiarul este îndrituit să solicite şi să primească daune - interese, corespunzător prejudiciului cauzat, dovedit. Prestatorul va fi răspunzător pentru prejudiciile directe generate de culpa exclusivă.

Prestatorul este exonerat de orice răspundere în situaţiile în care Beneficiarul nu asigură la injecție cantitatea de gaze naturale la nivelul mediei zilnice stabilite în Anexa nr. 5 la contract, Beneficiarul nu asigură la extracție solicitări de extracție care să fie conforme cu media zilnică stabilită în Anexa nr. 6 la contract, de menţinerea unor presiuni minime în SNT la nivelurile specificate in Anexele nr. 5 şi 6 la Contract, respectiv în situația producerii unor avarii/defecțiuni tehnice neprevăzute la instalațiile tehnologice ce deservesc depozitul (de ex. stațiile de comprimare, uscare, etc.) ce implică o limitare sau întrerupere temporară a injecției / extracției (caz în care Prestatorul are obligația recuperării programelor afectate în perioada limitării, fără a fi solicitate daune / interese).

(2)Neîndeplinirea obligaţiei de plată a contravalorii serviciilor de înmagazinare subterană a gazelor naturale de către Beneficiar, prevăzută la art. 10 alin. (2), atrage:

a) perceperea unei cote a majorărilor de întârziere, calculată asupra valorii neachitate, egală cu nivelul dobânzii de întârziere datorate pentru neplata la termen a obligaţiilor bugetare, pentru fiecare zi de întârziere, începând cu a 16-a zi calendaristică de la data emiterii facturii până la achitarea integrală a acesteia, inclusiv ziua plăţii, în cazul neîndeplinirii obligaţiei de plată într-un termen de graţie de 15 zile calendaristice de la data scadenţei;

b) întreruperea prestării serviciilor de injecţie / extracţie a gazelor naturale în / din depozitul Târgu - Mureș de înmagazinare subterană, cu un preaviz de 10 zile calendaristice, începând cu a 31-a zi calendaristică de la data emiterii facturii;

c) dreptul de retenţie asupra cantităţii de gaze naturale înmagazinată până la achitarea integrală a contravalorii serviciilor de înmagazinare subterană.

(3) Exercitarea dreptului de executare a garanţiei şi de retenţie se poate realiza şi în cazul neîndeplinirii obligaţiilor contractuale ale Beneficiarului, altele decât cea prevăzută la alin. (2).

(4) În cazul în care angajarea măsurilor prevăzute la alin. (2) şi (3) nu este de natură a asigura acoperirea integrală a prejudiciului înregistrat de Prestator, Beneficiarul va plăti acestuia daune-interese, corespunzător prejudiciului cauzat, dovedit, în conformitate cu prevederile legale în vigoare .

(5) În cazul în care data scadenţei este zi nelucrătoare, termenele prevăzute la alin. (2) se decalează în mod corespunzător.

(6) În cazul în care Beneficiarul intră în imposibilitate de plată, se va afla în procedură de insolvență/faliment, cantitatea de gaze naturale înmagazinată va rămâne în depozitul Prestatorului până la data la care Beneficiarul / Succesorul în drepturile și obligațiile Beneficiarului va achita tariful pentruserviciile de înmagazinare subterană a gazelor naturale.

**XV. Rezilierea contractului**

Art. 30. Părţile sunt îndreptăţite să procedeze la rezilierea contractului în următoarele situaţii:

a) neexecutarea de către una dintre părţi a obligaţiilor contractuale;

b) declanşarea procedurii falimentului uneia dintre părţi;

c) daca în termen de 30 de zile calendaristice de la data notificării intenţiei de amendare a prezentului contract părţile nu ajung la o înţelegere comună în legătura cu modificarea şi/sau completarea acestuia.

Art. 31. Intenţia de reziliere a contractului, în cazul prevăzut la art. 30, lit. a), trebuie notificată celeilalte părţi în termen de 30 zile calendaristice de la data exigibilităţii obligaţiei neîndeplinite.

Art. 32. Rezilierea totală sau parţială a clauzelor prezentului contract nu are nici un efect asupra obligaţiilor deja scadente între părţi.

**XVI. Notificări**

Art. 33. (1) Părţile sunt obligate ca pe parcursul derulării prezentului contract să îşi notifice reciproc, prin poștă, fax sau email, orice modificare a circumstanţelor avute în vedere la data semnării acestuia.

(2) Termenul de notificare este de 5 zile calendaristice de la data producerii modificării de circumstanţe, daca prin prezentul contract nu se prevede un alt termen.

(3) În cazul în care notificarea se face prin poştă, aceasta va fi transmisă prin scrisoare recomandată cu confirmare de primire, considerându-se primita de destinatar la data menţionată pe această confirmare de către oficiul poştal primitor.

(4) Notificările transmise prin fax se considera primite în prima zi lucrătoare după ce au fost expediate.

**XVII. Forţa majora și cazul fortuit**

Art. 34. (1) Cazul de forţă majoră este acel eveniment viitor, absolut imprevizibil şi insurmontabil, care exonerează de răspundere partea care îl invocă.

(2) Partea care invocă un caz de forţă majoră este obligată să îi notifice celeilalte părţi în termen de 48 de ore de la apariția evenimentului, urmată de remiterea documentelor justificative în termen de 5 zile calendaristice de la aceeaşi data; de asemenea, partea în cauza este obligată să ia măsurile posibile în vederea limitării consecinţelor produse de un asemenea caz.

(3) Cazurile de forţă majoră vor fi certificate de Camera de Comerţ şi Industrie a României şi a Municipiului Bucureşti.

(4) Cazul fortuit este situația, starea sau împrejurarea de fapt imprevizibilă și de neînlăturat care împiedică, în mod obiectiv și fără nicio culpă a părților, executarea obligației lor contractuale, rezultat pe care părțile nu l-au conceput și nici urmărit. Cazul fortuit cuprinde și următoarele: orice eveniment survenit în sistemul de transport gaze naturale, evenimente provocate de deciziile operatorului sistemului de transport gaze naturale, precum și orice eveniment survenit în depozitul de înmagazinare, independent de controlul Prestatorului, care face imposibilă demararea sau desfășurarea procesului de injecție / extracție în linie cu programele de înmagazinare prevăzute în Anexele prezentului contract și care nu este provocat de deciziile operatorului de înmagazinare.

(5) În cazul în care forţa majoră sau cazul fortuit nu încetează în termen de 60 de zile calendaristice de la data producerii lor, părţile au dreptul să solicite încetarea de plin drept a contractului, fără ca vreuna dintre ele să pretindă daune-interese.

**XVIII. Legislaţia aplicabilă; soluţionarea litigiilor**

Art. 35. Prevederile prezentului contract se supun legislaţiei române în vigoare.

Art. 36. (1) Părţile convin ca toate neînţelegerile privind validitatea contractului sau cele rezultate din interpretarea, executarea sau încetarea acestuia să fie rezolvate pe cale amiabila.

(2) În caz contrar, litigiile vor fi deduse spre soluţionare instanţelor judecătoreşti competente.

**XIX. Cesiune**

Art. 37. (1) Niciuna dintre părţi nu va putea ceda sau transfera în orice mod, în tot sau în parte, drepturile şi / sau obligaţiile sale corelative decurgând din contract decât cu consimţământul scris şi prealabil al celeilalte părţi.

(2) Părţile convin să nu refuze nejustificat cesiunea drepturilor şi obligaţiilor decurgând din prezentul contract.

(3) Consimţământul prevăzut la alin. (1) trebuie notificat celeilalte părţi cu minimum 30 zile calendaristice înaintea datei cedării sau transferului; în condiţiile în care partea solicitată nu notifica celeilalte părţi răspunsul sau în termen de maximum 10 zile calendaristice de la data solicitării, se prezumă că aceasta parte nu a consimţit la cesiunea contractului.

**XX. Clauze finale**

Art. 38. În cazul schimbării formei juridice/reorganizării judiciare, părţile se obligă să comunice, în termen de maximum 30 zile calendaristice de la această dată, modul de preluare a obligaţiilor contractuale reciproce.

Art. 39. Dispoziţiile prezentului contract se completează cu prevederile Codului civil, precum şi cu celelalte reglementari în vigoare.

Art. 40. Prezentul contract se poate modifică şi / sau completa pe baza de acte adiţionale.

Art. 41. **Anexa nr. 1** - "*Definirea unor termeni*", **anexa nr. 2** - "*Lista cuprinzând* *abrevierile*",

**anexa nr. 3** - “*Capacitatea rezervată de înmagazinare subterană a gazelor naturale*”, **anexa nr. 4** -"*Programul de înmagazinare subterană a gazelor naturale*”, **anexa nr. 5** - „*Program privind ciclul de injecţie a gazelor naturale*”, **anexa nr. 6** – " *Program privind ciclul de extracţie a gazelor naturale*", **anexa nr. 7** – “*Tarifele pentru serviciile de înmagazinare subterană a gazelor naturale*” fac parte din prezentul contract.

Prezentul contract a fost încheiat astăzi, ............, în două exemplare originale cu aceeaşi valoare juridică, câte unul pentru fiecare parte.

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 1**

**DEFINIREA UNOR TERMENI**

*Beneficiar* – persoană juridică, româna sau străină, licenţiată / acreditată de ANRE, care poate avea acces la depozitele de înmagazinare subterană: producător, titular al acordului petrolier şi al licenţei de furnizare / furnizor, titular al licenţei de furnizare, / transportator, titular al licenţei de transport, / distribuitor titular al licenţei de distribuţie şi furnizare, consumator eligibil de gaze naturale / parte beneficiară într-un contract de tranzit;

*Cantitate orară/zilnică/lunară contractată* - cantitatea de gaze naturale stabilită prin contract, exprimată în unităţi de energie, cu referire la fiecare ora/zi/luna calendaristică cuprinsă în perioada din contract;

*Capacitate de înmagazinare/depozitare rezervată* – parte din capacitatea de înmagazinare utilizabilă pe care Prestatorul se obligă, prin contract, să o menţină în orice moment la dispoziţia Beneficiarului, se exprimă în MWh / ciclu complet de înmagazinare;

*Capacitate de înmagazinare utilizabilă* - capacitatea depozitului subteran pe care Prestatorul o poate pune la dispoziţia Beneficiarilor, determinată în condiţiile reglementărilor specifice;

*Ciclu complet de înmagazinare* – perioada calendaristică continuă, care acoperă succesiv ciclul de injecţie şi ciclul de extracţie a gazelor naturale în cadrul unui depozit subterane;

*Ciclu de injecţie* – perioada calendaristică prevăzută pentru injecţia gazelor naturale într-un

depozit subteran;

*Ciclu de extracţie* – perioada calendaristica prevăzuta pentru extracţia gazelor naturale dintr-un depozit subteran;

*Depozit subteran de înmagazinare* – zăcământ/parte din zăcământ etanş –depletat, acvifer, salifer, în care se pot stoca temporar gaze naturale sub presiune, la volume programate, în ciclul de injecţie şi, respectiv, din care se pot extrage aceste cantităţi de gaze naturale, în ciclul de extracţie;

*Înmagazinare subterană a gazelor naturale* – ansamblul de activităţi care constă în rezervarea capacităţii de depozitare subterană a gazelor naturale, precum şi în injecţia/ extracţia unor cantităţi de gaze naturale în/din depozitele subterane, utilizând infrastructura de suprafaţă şi subterană aferentă;

*Modificare de circumstanţe* - schimbarea condiţiilor tehnice, comerciale, economico-financiare şi legale care au fost avute în vedere la data semnării contractului;

*Operator DÎSGN* – persoana juridica, titulară a licenţei de înmagazinare;

*Punct de predare/preluare comercială a gazelor naturale :*

a) în ciclul de injecţie – ansamblul instalaţiilor care asigură măsurarea gazelor naturale, din punctul în care gazele naturale trec din SNT în instalaţiile Prestatorului în vederea depozitării subterane;

b) în ciclul de extracţie - ansamblul instalaţiilor care asigură măsurarea gazelor naturale, din punctul în care gazele naturale trec din instalaţiile Prestatorului în SNT, în vederea transportului şi livrării către Beneficiar;

*Stoc activ de gaze naturale* – cantitatea de gaze naturale existentă într-un depozit de înmagazinare subterană la un moment dat, recuperabilă tehnic şi economic.

*Tarife pentru serviciile de înmagazinare subterană* – tarife aferente ansamblului de activităţi şi operaţii desfăşurate de Prestator pentru sau în legătură cu rezervarea capacităţii de înmagazinare în depozitele subterane şi pentru injecţia şi extracţia în şi din aceste capacităţi a unor cantităţi de gaze naturale;

*Nominalizarea / renominalizarea* – confirmare a surselor de gaze naturale necesare pentru injecția /extracţia gazelor, adusă de Beneficiar la cunoştinţa Prestatorului, în care se precizează cantitatea de gaze naturale, exprimată în MWh, care va face obiectul injecţiei / extracţiei în / din DÎSGN Târgu - Mureş pe parcursul unei zile gaziere;

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 2**

**LISTA**

cuprinzând abrevierile

ANRE – Autoritatea Naţională de Reglementare în Domeniul Energiei;

DOPGN – Direcţia Operator Piaţă Gaze Naturale Bucureşti;

DÎSGN – Depozit de înmagazinare subterană a gazelor naturale;

OÎ – Operator Înmagazinare;

SNT – Sistemul naţional de transport al gazelor naturale;

ANSPDCP - Autoritatea Naţională de Supraveghere a Prelucrării Datelor cu Caracter Personal

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 3CAPACITATEA REZERVATĂ**

de înmagazinare a gazelor naturale

|  |  |
| --- | --- |
| Depozitul de înmagazinare  subterană | Capacitatea rezervată  (MWh) |
| 1 | 2 |
| Târgu-Mureş | **.....................** |

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 4**

**PROGRAM**

**de înmagazinare subterană a gazelor naturale**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Depozitul de înmagazinare subterană | Programul de injecţie 2025 | | | | | | | Cumulat injectat |
|  | Luna | | | | | |
| **Aprilie** | **Mai** | **Iunie** | **Iulie** | **August** | **Septembrie** | **Octombrie** |
| **1** | **2** | **3** | **4** | **5** | **6** | **7** | **8** | **9** |
| **Târgu- Mureş** |  |  |  |  |  |  |  |  |
| Unitate de măsură | MWh | MWh | MWh | MWh | MWh | MWh | MWh | MWh |

* Data estimată la care depozitul va fi disponibil pentru demararea procesulului operațional de injecție este 14 aprilie 2025. Prestatorul va reconfirma Beneficiarului data disponibilitătii

pentru injecție în cel mai scurt timp de la care informația este cunoscută.

|  |  |  |  |  |  |  |  |
| --- | --- | --- | --- | --- | --- | --- | --- |
| Depozitul de înmagazinare subterană | Programul de extracţie | | | | | | Cumulat extras |
| Luna | | | | | |
| **Oct. ‘25** | **Nov. ‘25** | **Dec. ‘25** | **Ian. ‘26** | **Febr. ‘26** | **Mar. ‘26** |
| **1** | **2** | **3** | **4** | **5** | **6** | **7** | **8** |
| **Târgu- Mureş** |  |  |  |  |  |  |  |
| Unitate de măsură | MWh | MWh | MWh | MWh | MWh | MWh | MWh |

* Data estimată la care depozitul va fi disponibil pentru demararea procesulului operational de extracție este 14 octombrie 2025. Prestatorul va reconfirma Beneficiarului data

disponibilitătii pentru extracție în cel mai scurt timp de la care informația este cunoscută.

* Programele de extracţie sunt stabilite de către Prestator prin alocare proporțională (% reprezentat de capacitatea rezervată de fiecare beneficiar aplicat la capacitatea lunară

estimată de extracție).

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 5**

**PROGRAM**

**privind ciclul de injecţie a gazelor naturale**

Depozitul: **Târgu-Mureş**

Punct de predare/preluare comercială la interfaţa SNT cu DÎSGN: **SM1155D0**

Cumulat injectat în depozit: **........................... MWh**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Debit | Programul de injecţie 2025[[1]](#footnote-1) | | | | | | | Presiune aspiraţie minima  - bar - | Presiune refulare maxima- bar - |
| **Aprilie** | **Mai** | **Iunie** | **Iulie** | **August** | **Septembrie** | **Octombrie** |
| **1** | **2** | **3** | **4** | **5** | **6** | **7** | **8** | **9** | **10** |
| MWh/lună |  |  |  |  |  |  |  | 23 | 50 |
| Mediu MWh/zi |  |  |  |  |  |  |  | 23 | 50 |
| mediu MWh/h |  |  |  |  |  |  |  | 23 | 50 |

* Data estimată la care depozitul va fi disponibil pentru demararea procesulului operațional de injecție este 14 aprilie 2025. Prestatorul va reconfirma Beneficiarului data

disponibilitătii pentru injecție în cel mai scurt timp de la care informația este cunoscută.

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 6PROGRAM**

**privind ciclul de extracţie a gazelor naturale**

Depozitul: **Târgu-Mureş**

Punctul de predare/preluare comercială de la interfaţa DÎSGN cu SNT: **PM0250**

Cumulat extras din depozit: **..................................... MWh**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Debit | Programul de extracţie | | | | | | | Presiune aspiraţie maxima[[2]](#footnote-2)- bar - | |
| **Oct. ‘24** | **Nov. ‘24** | **Dec. ‘24** | **Ian. ‘25** | **Febr. ‘25** | **Mar. ‘25** |  | |
| **1** | **2** | **3** | **4** | **5** | **6** | **7** | **8** | |
| MWh/lună |  |  |  |  |  |  | 13 | |
| mediu MWh/zi |  |  |  |  |  |  | 13 | |
| mediu MWh/h |  |  |  |  |  |  | 13 | |

* Data estimată la care depozitul va fi disponibil pentru demararea procesulului operational de extracție este 14 octombrie 2025. Prestatorul va reconfirma Beneficiarului

data disponibilitătii pentru extracție în cel mai scurt timp de la care informația este cunoscută.

* Programele de extracţie sunt stabilite de către Prestator prin alocare proporțională (% reprezentat de capacitatea rezervată de fiecare Beneficiar aplicat la

capacitatea lunară estimată de extracție).

**PRESTATOR BENEFICIAR**

**DEPOMUREŞ S.A.**

**Târgu-Mureş**

**ANEXA 7**

**TARIFELE PENTRU SERVICIILE DE ÎNMAGAZINARE SUBTERANĂ A**

**GAZELOR NATURALE[[3]](#footnote-3)**

|  |  |  |  |
| --- | --- | --- | --- |
| **Nr. crt.** | **Componente tarif** | **U.M.** | **Tarif** |
| **1** | **2** | **3** | **4** |
| 1 | *Tariful de rezervare de capacitate aferent serviciilor de înmagazinare subterană a gazelor naturale* | Lei/MWh/ciclul anual de înmagazinare | 11,05 |
| 2 | *Tariful de injecție a gazelor naturale* | Lei/MWh | 8,79 |
| 3 | *Tariful de extracție a gazelor naturale* | Lei/MWh | 2,43 |

**PRESTATOR BENEFICIAR**

**DEPOMUREŞ S.A.**

**Târgu-Mureş**

1. *Realizarea programului de injecție prevăzut în prezentul contract este condiționată de menținerea de către S.N.T. a unei presiuni minime de 23 bar la punctul de predare/preluare comercială la interfața S.N.T. cu D.Î.S.G.N. “SM1155D0”, respectiv de asigurarea de către Beneficiar a cantităților de gaze naturale care să fie conforme cu media zilnică din anexă.* [↑](#footnote-ref-1)
2. *Realizarea programului de extracție prevăzut în prezentul contract este condiționată de menținerea de către S.N.T. la punctul de predare / preluare comercială de la interfața D.Î.S.G.N. cu S.N.T. (PM0250), a unei presiuni maxime de 13 bar, respectiv de asigurarea de către Beneficiar a unor nominalizări zilnice care sa fie conforme cu media zilnică din anexă.* [↑](#footnote-ref-2)
3. *Tarifele nu conțin T.V.A.;*

   *.* [↑](#footnote-ref-3)